# Általános információk:

**Tanterv:** Építészmérnöki osztatlan Mesterképzési Szak,

 Építészmérnöki alapképzési szak

**Tantárgy neve: Építészeti rajz, formaismeret 4.**

**Tantárgy kódja: EPE346ML**

**Szemeszter:** 3

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: -**

Tantárgy felelős: Dr. Németh Pál, egyetemi docens

 Iroda: 7624 Magyarország, Pécs, Boszorkány u. 2. B-327

 E-mail: nemeth.pal@mik.pte.hu

 Munkahelyi telefon: +36 72 503 650 / 23815

Oktatók:

 Pinczehelyi András (óraadó)

 Iroda: 7624 Magyarország, Pécs, Boszorkány u. 2. B-337

 E-mail: pinczehelyiandras@gmail.com

 Munkahelyi telefon: +36 72 503 650 / 23899

## Tárgyleírás

A kurzus tematikája épít az ÉPÍTÉSZETI RAJZ, FORMAISMERET 1-3 kurzusok során elsajátított tudásra, így valós tartalmaként az építészeti prezentációra helyezi a hangsúlyt. Különböző stílusgyakorlatokon keresztül továbbra is fontos tényező az önálló stílus keresése és megtalálása, az építészeti tablók és kreatív tablók készítése, valamint a szabadkézi és a digitális technikák együttes használata.

## Oktatás célja

A kurzus alapvető célja az önálló vizuális kifejezés alapjainak elsajátítása annak érdekében, hogy az építészeti prezentáció, kezdve az első skiccektől egészen a komplett látványtervig a hallgatónak ne okozzon problémát..

## Tantárgy tartalma

A félév során a hallgatók különböző rajzi megjelenítési stílusokat próbálnak ki. Gyakorolják az eddig elsajátított technikákat, elmélyítik ismereteiket a különböző rajzi modorok feladatra szabott alkalmazásában.

A kurzuson megjelenik a szabadkézi és digitális technika ötvözése mint új rajzi eszköz. Ennek segítségével szabadkézi vonalas és digitálisan generált perspektivikus ábrákat töltenek ki, gazdagítanak szabadkézzel létrehozott faktúrákkal. A kurzus hangsúlyt fektet az alkotói szándék vizuális érzékeltetésének gyakorlására.

A szemeszter első részében építészek rajzait, skicceit tanulmányozzák a diákok, az így megismert rajzi stílusokat alkalmazzák saját terveik bemutatására.

A második részében pedig a szabadkézi és digitális vegyes technika megismerését és gyakorlását célozza.

A feladatok, követelmények kiadása a tematika szerint történik

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

(Neptunban: Oktatás/Tárgyak/Tárgy adatok/Tárgytematika/Számonkérési és értékelési rendszere rovat)

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 100 pont, ez a pontszám képezi az értékelés 100%-os rendszerét.**

**Maximum 10 extra pont kapható a házifeladatok időben történő bemutatásáért az alábbi rendszerben:**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás – 0,5 pont

A feladat nem megfelelő színvonalú megoldása – 0 pont

**További maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 100 + 30 pontot szerezhet, amiből az értékelés százalékos arányosításban a 200 pont a mérvadó!**

**A két rajzi blokk anyagának javítása legkésőbb a rajzok végső bemutatásáig lehetséges, azaz a vizsgaidőszak első hetén történő pótleadásig!**

**Számonkérések**

**Félévközi ellenőrzések, teljesítményértékelések és részarányuk a minősítésben** (A táblázat példái törlendők.)

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Rajzleadás 01 – haramadik levelezős oktatási hét* | *max 50 pont* | *50 %* |
| *Rajzleadás 02 – utolsó levelezős oktatási hét* | *max 50 pont* | *50 %* |
|  |  |  |
|  |  |  |

**Pótlási lehetőségek módja, típusa** (PTE TVSz 47§(4))

**A két rajzi blokk anyagának javítása:**

**a rajzok végső bemutatásáig lehetséges (13 hét)**

**valamint a vizsgaidőszak első hetén történő pótleadásig (14.hét)!**

**Az aláírás megszerzésének feltétele:**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Mindezek teljesülésekor az aláírás megadásra kerül*

*-félévközi jegyes tárgynál osztályzásra kerül.*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Kötelező irodalom

Órai jegyzetek, segédletek.

Dobó-Molnár-Peity-Répás: Valóság-Gondolat-Rajz, TERC Kft. 2004, Budapest, ISBN: 9789639535107

Rudolf Arnheim: A vizuális élmény – Az alkotó látás pszichológiája, Gondolat Kiadó, Budapest, 1979, ISBN: 96321172833

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok lehetővé teszik az órán elsajátított ismeretek, készségek és képességek gyakorlását, elmélyítését.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

* rajzi fogalmazás összetettsége
* rajzi pontosság
* kompozíció helyessége
* eredetiség és szellemesség
* formakultúra
* a rajzi stílus és technika adekvátsága

## Program heti bontásban

|  |
| --- |
| ÉPÍTÉSZETI RAJZ ÉS FORMAISMERET 04 PROGRAM HETI BONTÁSBAN |
| Hét | Órai munka | Pont | Házi feladat | Pont | Irodalom |
|   | Első blokk: A rajzi stílus, a digitális kép |   |   |   |   |
| 2 | Rajzi stílusgyakorlat adott példák alapján, a példa szerinti technikával, eszközzel. | 10 | Rajzi stílusgyakorlat választott példák alapján, a példa szerinti technikával, eszközzel. | 10 | A *Teams* csoport felületére feltöltött *Építészeti rajz 4. program* elnevezésű tanári segédlet azonos számú, vonatkozó anyaga.  |
| 4 | Külső tanulmányrajz az egyetem épületéről | 10 | Választott stílus szerinti adoptációja a tanulmányrajznak | 10 | A *Teams* csoport felületére feltöltött *Építészeti rajz 4. program* elnevezésű tanári segédlet azonos számú, vonatkozó anyaga.  |
| 01 rajzleadás |
| 8 | Saját tervezési feladat feldolgozása látványterv | 10 | Saját tervezési feladat feldolgozása választott stílusban | 10 | A *Teams* csoport felületére feltöltött *Építészeti rajz 4. program* elnevezésű tanári segédlet azonos számú, vonatkozó anyaga.  |
| 10 | Saját tervezési feladat feldolgozása látványterv | 10 | Saját tervezési feladat feldolgozása adott stílusban | 10 | A *Teams* csoport felületére feltöltött *Építészeti rajz 4. program* elnevezésű tanári segédlet azonos számú, vonatkozó anyaga.  |
| 12 | Képterek, rétegek, a szabadkézi rajz és a digitális technika lehetőségei | 10 | Képterek, 3 rétegben készülő kép, digitális feldolgozás, 3 variáció | 10 | A *Teams* csoport felületére feltöltött *Építészeti rajz 4. program* elnevezésű tanári segédlet azonos számú, vonatkozó anyaga.  |
|   | Szerezhető pontok | 50 |   | 50 | 100 |
| 02 Rajzleadás 12. HÉT |
| Pótlási lehetőség: 14. hét |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

 dr.Németh Pál

 tantárgyfelelős